open-index/open-wikipedia-markdown huggingface dataset:
Μανουήλ Β΄ Μέγας Κομνηνός

Ο **Μανουήλ Β' Μέγας Κομνηνός** (περίπου 1324 - 1333) ήταν αυτοκράτορας της Τραπεζούντας για μόλις οκτώ μήνες το 1332. Ήταν πιθανότατα νόθος γιος του Αυτοκράτορα Ανδρόνικου Γ' Μεγάλου Κομνηνού, που σε ηλικία οκτώ χρονών τον διαδέχτηκε στον θρόνο, τον Ιανουάριο του 1332.

Στην περίοδο αυτή η Τραπεζούντα δέχτηκε την επίθεση του Τούρκου Μπαϊράμ Μπέυ, άρχοντα της περιοχής των Χαλυβίων. Η επίθεσή του τελικά απωθήθηκε. Παρόλο όμως που απωθήθηκαν οι Τουρκομάνοι, η θέση του νεαρού Αυτοκράτορα ήταν ιδιαίτερα ανασφαλής και οι εχθροί στο εσωτερικό του κράτους ήταν αρκετά ισχυροί.

Τα εγκλήματα του πατέρα του είχαν συγκλονίσει τον λαό, τόσο που τον είχαν διαιρέσει σε δύο αντίπαλα στρατόπεδα. Η φιλοβυζαντινή μερίδα προσκάλεσε τον θείο του Μανουήλ, Βασίλειο, να επιστρέψει στην Τραπεζούντα. Ο Μανουήλ καθαιρέθηκε μετά από οκτώ μηνών βασιλεία και οι υποστηρικτές του στην αυλή της Τραπεζούντας εκτελέστηκαν. Το 1333 όμως πραγματοποιήθηκε ανεπιτυχής εξέγερση με σκοπό να επαναφερθεί στον θρόνο, στην οποία ηγήθηκε κάποιος μέγας δούκας Ιωάννης. Μετά από την κατάπνιξη της εξέγερσης ο Βασίλειος διέταξε και κατάφερε τη δολοφονία του.
## Νομίσματα
Έκοψε αργυρά άσπρα. Στη μία όψη ο αυτοκράτωρ έφιππος. Επιγραφή Δ MA. Στην άλλη ο άγ. Ευγένιος.

## Γενεαλογία

## Παραπομπές σε πηγές


## Πηγές
* *Ιστορία του Ελληνικού Έθνους*. Εκδοτική Αθηνών. Τόμος Θ'. «Οι Αυτοκράτορες της Τραπεζούντας», σελ. 333. ISBN 960-213-105-5.

Μανουηλ Β
Κατηγορία:Βυζαντινοί του 14ου αιώνα
Στάθης Μαυρίδης

Ο **Στάθης (Ευστάθιος) Μαυρίδης** (20 Σεπτεμβρίου 1935 - 16 Νοεμβρίου 2008) ήταν Έλληνας διεθνής ποδοσφαιριστής που αγωνιζόταν στον Πανιώνιο.

## Καριέρα
### Σε συλλογικό επίπεδο
Ξεκίνησε την καριέρα του από τον Φοίνικα Καλλιθέας και το 1951 σε ηλικία 16 ετών πήγε στον Πανιώνιο. Για τη μεταγραφή η ομάδα του πήρε ως αντάλλαγμα δεκαπέντε ζευγάρια ποδοσφαιρικά παπούτσια. Τεχνίτης αλλά και σκληροτράχηλος μέσος, καθιερώθηκε στη μεγάλη ομάδα του συλλόγου της Νέας Σμύρνης, που έγραψε λαμπρές σελίδες τις δεκαετίες του ’50 και του ’60, μέχρι το 1965-66 που σταμάτησε να αγωνίζεται. Ήταν επιτελικός χαφ και μοίραζε καταπληκτικές μπαλιές στους επιθετικούς.

Σημαντική στιγμή στην καριέρα του με τον Πανιώνιο υπήρξε η πορεία μέχρι τον τελικό του Κυπέλλου Ελλάδας το 1961. Έπειτα από διαδοχικές νίκες επί του Παναθηναϊκού με 2-1 και του Ηρακλή με 1-0, έφτασε στον τελικό, όπου ηττήθηκε με 3-0 από τον Ολυμπιακό.

### Στην εθνική Ελλάδας
Αγωνίστηκε τέσσερις φορές στην εθνική Ελλάδας, της οποίας υπήρξε και αρχηγός, πετυχαίνοντας ένα τέρμα. Στις 8 Απριλίου 1964 σκόραρε το πρώτο γκολ στη νίκη - πρόκριση της Εθνικής με 4-1 εναντίον της Μεγάλης Βρετανίας για το προολυμπιακό τουρνουά της Ολυμπιάδας του Τόκιο το 1964. Η τελευταία διεθνής συμμετοχή του ήταν στις 13 Μαΐου 1964 στον φιλικό αγώνα κατά της Αιθιοπίας.

Αγωνίστηκε επίσης στη Μικτή Αθηνών.

### Παλαίμαχοι Πανιωνίου
Μετά το τέλος της σπουδαίας καριέρας του συμμετείχε ως παίκτης στην ομάδα των παλαιμάχων του Πανιωνίου. Διετέλεσε μέλος του Δ.Σ. του "Συνδέσμου Παλαιμάχων Πανιωνίου ΓΣΣ", την προεδρία του οποίου ανέλαβε αργότερα και διατήρησε μέχρι τον θάνατό του. Ως πρόεδρος διοργάνωνε αγώνες με άλλες ομάδες παλαιμάχων, τον ετήσιο χορό καθώς και θέματα καθημερινής μέριμνας. Επί των ημερών του ο Σύνδεσμος απέκτησε γραφεία στο γήπεδο του Πανιωνίου.

Πέθανε στις 16 Νοεμβρίου 2008, στη Νέα Σμύρνη.

## Στατιστικά στοιχεία

## Πηγές
* Περιοδικό "Πανιώνιος 118", φ. 23/11/2008, σελ. 8-10.
* Το προφίλ του Στάθη Μαυρίδη στο transfermarkt
* Η καριέρα του Στάθη Μαυρίδη στο national-football-teams

## Εξωτερικοί σύνδεσμοι

* https://web.archive.org/web/20060716121921/http://www.pgss.gr/

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Βασίλειος Μέγας Κομνηνός

Ο **Βασίλειος Α' Μέγας Κομνηνός** (... - 6 Απριλίου 1340) ήταν αυτοκράτορας της Τραπεζούντας από τον Αύγουστο του 1332 έως το 1340. Ήταν ο νεώτερος γιος του Αλέξιου Β'. Όταν ο μεγαλύτερος αδελφός του Ανδρόνικος Γ' ανέβηκε στον θρόνο το 1330, σκότωσε τους άλλους δύο αδελφούς του (Μιχαήλ και Γεώργιο), ο Βασίλειος όμως πρόλαβε και διέφυγε στην Κωνσταντινούπολη.

Μετά τον θάνατο του Ανδρόνικου Γ' το 1332, ανέλαβε τον θρόνο ο ανήλικος γιος του Μανουήλ Β'. Εκείνο το διάστημα οι φιλοβυζαντινοί κύκλοι της Τραπεζούντας προσέγγισαν τον Βασίλειο και του ζήτησαν να διεκδικήσει τον θρόνο. Τον Αύγουστο του 1332 ο Μανουήλ τελικά καθαιρέθηκε και ο Βασίλειος στέφτηκε Αυτοκράτορας.

Ο Βασίλειος πήρε σωτήρια μέτρα κατά των μελών της αριστοκρατίας, διέταξε την εκτέλεση του «μεγάλου δούκα» Λέκη Τζαντιτζάνου, του γιου του και άλλων ευγενών. Το τίμημα για τη βοήθεια που του παρείχε η Βυζαντινή Αυτοκρατορία ήταν η στενότερη εξάρτησή του από τη βυζαντινή αυλή.

Το 1336, όταν έγινε μια έκλειψη Ηλίου, οι χρονικογράφοι αναφέρουν, ότι ο λαός ταράχτηκε τόσο πολύ από αυτό το θεϊκό σημάδι που άρχισε μαζικά να λιθοβολεί το παλάτι του Αυτοκράτορα. Σε αυτό ίσως να οδήγησε και η σχετικά άστατη ζωή του, που διατηρούσε παράλληλο γάμο, κάτι που προκάλεσε την αντίδραση της εκκλησίας και του Πατριάρχη Κωνσταντινουπόλεως.

Ο Βασίλειος πέθανε στις 6 Απριλίου 1340, πιθανότατα δηλητηριάστηκε από τη νόμιμη, πρώτη σύζυγό του Ειρήνη Παλαιολογίνα, η οποία τον διαδέχτηκε στον θρόνο.

## Νομίσματα
Έκοψε αργυρά άσπρα και χάλκινα 17 χιλ.
Στη μία όψη ο Βασίλειος έφιππος ή όρθιος με τρίλοβο σκήπτρο και σφαίρα. Επιγραφή ΒΑ. ΚΟΜ. Στην άλλη ο άγ. Ευγένιος, επιγραφή Ο ΑΓI. EVΓΕΝΙ.

## Οικογένεια
Ο Βασίλειος νυμφεύτηκε πρώτα την Ειρήνη Παλαιολογίνα, κόρη του Ανδρονίκου Γ΄ Αυτοκράτορα των Ρωμαίων, αλλά δεν αποκτούσαν τέκνα. 

Από την ερωμένη του Ειρήνη της Τραπεζούντας απέκτησε τέσσερα παιδιά και το 1339 τη νυμφεύτηκε ως δεύτερη σύζυγό του. Όμως η πρώτη ζούσε ακόμη, έτσι έγινε δίγαμος, κάτι που εξόργισε τον Πατριάρχη της Κωνσταντινούπολης. Ο Βασίλειος απεβίωσε έξι μήνες μετά. Η Ειρήνη ήταν δυναμική: απέπεμψε την πρώτη του σύζυγο και επιβλήθηκε στη διακυβέρνηση του γιου της.
* Αλέξιος 1337-1349
* Ιωάννης, μετονομάστηκε σε Αλέξιο Γ΄ 1338-1390. Έγινε αυτοκράτορας της Τραπεζούντας.
* Μαρία 1328-1408, παντρεύτηκε έναν Τουρκομάνο εμίρη της Χαλυβίας.
* Θεοδώρα, παντρεύτηκε έναν ηγεμόνα της Τουρκομογγολικής φυλής των Μαυροπροβατάδων (Καρά Κογιουνλού).
* (;) Ελένη απεβ. 1366, παντρεύτηκε τον Βαγράτ Ε΄ των Βαγρατιδών βασιλιά της Γεωργίας.

## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333. ISBN 960-213-105-5.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 14ου αιώνα
Ταξίλης (στρατηγός)

*Αυτό το άρθρο αφορά τον στρατηγό του αρχαίου [[Πόντος#Το Βασίλειο του Πόντου|Βασιλείου του Πόντου]]. Για άλλες χρήσεις βλέπε:[[Ταξίλης (αποσαφήνιση)]]*

Ο **Ταξίλης** ήταν στρατηγός του αρχαίου Βασιλείου του Πόντου, στην υπηρεσία του βασιλιά Μιθριδάτη Στ' του Ευπάτορα. Απολάμβανε την εκτίμηση του βασιλιά για τις ικανότητές του, ενώ στην ιστορία έμεινε γνωστός για τη συμμετοχή του στους Μιθριδατικούς Πολέμους.

## Βιογραφικά στοιχεία
Αναφέρεται για πρώτη φορά στις αρχαίες πηγές το 86 π.Χ., όταν ο Μιθριδάτης τον έστειλε, με τη συνοδεία όχι λιγότερων από 110.000 ανδρών, σε ευρωπαϊκά εδάφη. Σκοπός του ήταν να περάσει τη Θράκη και τη Μακεδονία για να βοηθήσει τον έτερο στρατάρχη του Πόντου, τον Αρχέλαο, στην Ελλάδα. Αρχικά ο Ταξίλης κατέλαβε την Αμφίπολη, η οποία αρχικά αψήφησε τη δύναμή του, προκαλώντας τον τρόμο στους Μακεδόνες. 

Κατόπιν, χωρίς να συναντήσει άλλη αντίσταση, προέλασε δια μέσου της Θεσσαλίας, με προορισμό τη Φωκίδα. Εκεί ξεκίνησε τις επιχειρήσεις του πολιορκώντας την Ελάτεια, αλλά τελικά οι προσπάθειές του ήταν μάταιες. Αφού έλυσε την πολιορκία, πήγε στη Βοιωτία για να συναντήσει τους άνδρες του Αρχελάου. Εντούτοις, οι συνδυασμένες τους δυνάμεις τελικά συνετρίβησαν από τα ρωμαϊκά στρατεύματα που διοικούσε ο Σύλλας, στη Μάχη της Χαιρώνειας.

Σε αυτό το σημείο χάνονται για λίγο τα ίχνη του Ταξίλη – ο Αρχέλαος ηγήθηκε των στρατευμάτων του Πόντου κατά την έτερη καταστροφική μάχη στον Ορχομενό – μέχρι το 74 π.Χ. Τη χρονιά αυτή διοικεί μαζί με τον Ερμοκράτη τον μεγάλο στρατό με τον οποίο ο Μιθριδάτης επιτέθηκε στην Παφλαγονία και τη Βιθυνία το φθινόπωρο. Συγκεκριμένα μνημονεύεται ως εκείνος που έδωσε στον Μιθριδάτη την πιο διακριτική συμβουλή.

Μετά την ήττα του βασιλιά και την υποχώρηση στα αρχικά του εδάφη, ξαναβρίσκουμε τον Ταξίλη να μοιράζεται με τον Διόφαντο την πραγματική διοίκηση του στρατού με τον οποίο ο Μιθριδάτης αντιμετώπισε τον Λούκουλλο στα Κάβειρα, το 72 π.Χ. Με τους ικανούς χειρισμούς τους κράτησαν για κάποιο διάστημα το αποτέλεσμα αμφίρροπο και έφεραν σε δύσκολη θέση τον Ρωμαίο στρατηγό που στερήθηκε προμήθειες. Μακροπρόθεσμα, ωστόσο, η εκστρατεία έληξε με πανωλεθρία, με το βασιλικό στρατόπεδο να πέφτει στα χέρια του εχθρού.

Ο Ταξίλης συνόδευσε τον Μιθριδάτη στη φυγή του στην Αρμενία και ακολούθως αναφέρεται πως ήταν παρών με τον βασιλιά Τιγράνη τον Μεγάλο στη Μάχη στα Τιγρανόκερτα το 69 π.Χ. Εκεί προσπάθησε μάταια να συγκρατήσει την αχαλίνωτη αυτοπεποίθηση του Αρμένη μονάρχη. Αυτή είναι και η τελευταία φορά που το όνομά του αναφέρεται στις ιστορικές πηγές.

## Παραπομπές


## Δείτε ακόμη
* Μιθριδάτης Στ' Ευπάτωρ
* Αρχέλαος
* Μιθριδατικοί Πόλεμοι
* Πόντος

## Βιβλιογραφία
* Smith, William, *Dictionary of Greek and Roman Biography and Mythology*, Βοστώνη, (1867)

Κατηγορία:Ιστορία του Πόντου
Κατηγορία:Μιθριδατικοί πόλεμοι
Κατηγορία:Αρχαίοι Έλληνες στρατηγοί
Ειρήνη Παλαιολογίνα της Τραπεζούντας

Η **Ειρήνη Παλαιολογίνα** (1315 - 1341) ήταν αυτοκράτειρα της Τραπεζούντας από τις 6 Απριλίου 1340 έως τις 17 Ιουλίου 1341. Ήταν η νόθα κόρη του Ρωμαίου Αυτοκράτορα, Ανδρονίκου Γ' Παλαιολόγου. Το 1335 παντρεύτηκε τον αυτοκράτορα της Τραπεζούντας Βασίλειο Κομνηνό.

## Εσωτερικές διαμάχες
Το 1340, όταν πέθανε ο Βασίλειος (πιθανότατα δηλητηριάστηκε από την ίδια), ανέλαβε τον θρόνο και φρόντισε αμέσως να εξορίσει στην Κωνσταντινούπολη την ερωμένη τού συζύγου της μαζί με τα παιδιά της από τον ίδιο. Επίσης ζήτησε από τον πατέρα της να της στείλει έναν σύζυγο, ο οποίος θα αναλάμβανε και τη διακυβέρνηση της Τραπεζούντας της. Η Ειρήνη με την υποστήριξη επιφανών οικογενειών (όπως των Αμυτζαράντων) προσπάθησε να εδραιώσει την εξουσία της, η αντίδραση όμως σε αυτές τις ενέργειες ήταν άμεση. Οι αντίπαλοι της Ειρήνης κατέλαβαν το συγκρότημα του μητροπολιτικού ναού του αγίου Ευγενίου (του πολιούχου της Τραπεζούντας) και ο ευνούχος Ιωάννης, που ήταν οπαδός της Ειρήνης και είχε ονομαστεί *μέγας δουξ*, επιτέθηκε με ισχυρές δυνάμεις εναντίον του εκκλησιαστικού συγκροτήματος. Το αποτέλεσμα ήταν να το καταστρέψει και να σκοτώσει τους αντιπάλους της Αυτοκράτειρας, που είχαν καταφύγει μέσα.

Αν και η συγκεκριμένη εξέγερση πνίγηκε στο αίμα, οι αντιδράσεις κατά της Παλαιολογίνας δεν έπαυσαν. Η κόρη τού Αλέξιου Β΄, η Άννα Αναχουτλού εγκατέλειψε τον μοναχικό βίο, που είχε ασπαστεί και κατέφυγε στα ορεινά εδάφη της Αυτοκρατορίας, όπου και ίδρυσε εστία αντιστάσεως. 

thumb|left|300px|Επάνω αριστερά υπάρχει η επιγραφή: "Ειρήνη Χριστού χάριτι, μήτηρ του ευσεβεστάτου βασιλέως κυρού Αλεξίου του Μεγάλου Κομνηνού".

## Εξωτερική απειλή
Οι εμφύλια διαμάχη έδωσε την ευκαιρία στους Τουρκομάνους της Άμιδας (Ντιγιαρμπακίρ) να επιτεθούν δύο φορές στην Τραπεζούντα. Την πρώτη κατάφεραν να απωθήσουν την επίθεση, όμως τη δεύτερη οι απώλειες μεταξύ των αμάχων ήταν μεγάλες και το μεγαλύτερο μέρος της πόλης κάηκε. Τελικά η πόλη δεν καταλήφθηκε, παρ' όλη την καταστροφή που υπέστη.

## Επιστροφή στην Κωνσταντινούπολη
Τελικά, η αντίθεση των Τραπεζούντιων, η καταστροφή της πόλης και η αντίσταση της Άννας ανάγκασαν την Ειρήνη να εγκαταλείψει την εξουσία στις 17 Ιουλίου 1341. Επέστρεψε στην Κωνσταντινούπολη, όπου δεν διασώζονται άλλες πληροφορίες για το πρόσωπό της στο εξής. Η Άννα Αναχουτλού έγινε αυτοκράτειρα της Τραπεζούντας (1341-42).

## Οικογένεια
Παντρεύτηκε τον Βασίλειο Μέγα Κομνηνό αυτοκράτορα της Τραπεζούντας· δεν αποκτούσαν τέκνα. Ο Βασίλειος από την ερωμένη του Ειρήνη της Τραπεζούντας απέκτησε τέσσερα και το 1339 τη νυμφεύτηκε σε δεύτερο γάμο. Επειδή ζούσε ακόμη η Ειρήνη Παλαιολογίνα, ο Βασίλειος θεωρήθηκε δίγαμος.

## Παραπομπές


## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333. ISBN 960-213-105-5.
* Η βιογραφία της 

Κατηγορία:Αυτοκράτορες της Τραπεζούντας
Κατηγορία:Δυναστεία των Παλαιολόγων
Κατηγορία:Βυζαντινοί του 14ου αιώνα
Στέφανος Μπορμπόκης

Ο **Στέφανος Μπορμπόκης** είναι Έλληνας παλαίμαχος διεθνής ποδοσφαιριστής και νυν προπονητής, γεννημένος στις 26 Σεπτεμβρίου 1966 και είναι ο μεγαλύτερος αδελφός του επίσης παλαίμαχου διεθνή ποδοσφαιριστή Βασίλη Μπορμπόκη. Ως ποδοσφαιριστής αγωνιζόταν στην επίθεση.

## Καριέρα ποδοσφαιριστή
### Σε συλλογικό επίπεδο
Ξεκίνησε το ποδόσφαιρο από τα τμήματα υποδομής του ΠΑΟΚ και την τελευταία αγωνιστική της περιόδου 1985-86 πραγματοποίησε την παρθενική του εμφάνιση στην Α' Εθνική στην αναμέτρηση με τον ΠΑΣ Γιάννινα, αγωνιζόμενος ως αλλαγή στη θέση του Κώστα Μαλιούφα. Αποτέλεσε επί σειρά ετών βασικό στέλεχος της ομάδας με καλύτερη χρονιά του, όσον αφορά τον τομέα του σκοραρίσματος, την περίοδο 1987-88 όπου και πέτυχε 9 τέρματα σε 26 συμμετοχές. Το καλοκαίρι του 1994 αποχώρησε από τον "Δικέφαλο του Βορρά" για να συνεχίσει στον Εδεσσαϊκό.

Έπειτα από μια επιτυχημένη χρονιά με την ομάδα της Έδεσσας ακολούθησε η συμφωνία με τον Πέτρο Θεοδωρίδη και τον Ηρακλή το 1995. Μετά από μια σεζόν υπέγραψε την επέκταση του συμβολαίου του αντί 17 εκ. δραχμών. Συνέχισε τη σταδιοδρομία του στη Β' Εθνική. Το 1997-98 αγωνίστηκε με τα χρώματα του Άρη Θεσσαλονίκης, με τον οποίο κατέκτησε το πρωτάθλημα της δεύτερης κατηγορίας και έπειτα φόρεσε για τρία χρόνια τη φανέλα του Απόλλωνα Καλαμαριάς, στον οποίο και έκλεισε την καριέρα του. Ο Στέφανος Μπορμπόκης είναι ο μοναδικός ποδοσφαιριστής που έχει φορέσει τη φανέλα και των τεσσάρων μεγάλων ομάδων της Θεσσαλονίκης.

### Στις εθνικές ομάδες
Ο Στέφανος Μπορμπόκης υπήρξε διεθνής με την εθνική Ελλάδας, με την οποία πραγματοποίησε το ντεμπούτο του στις 17 Φεβρουαρίου του 1988 στον φιλικό εντός έδρας αγώνα εναντίον της Βόρειας Ιρλανδίας, όταν υπό τις οδηγίες του Μίλτου Παπαποστόλου πέρασε ως αλλαγή στη θέση του Βασίλη Δημητριάδη. Είχε μέχρι το 1992 συνολικά 29 εμφανίσεις, πετυχαίνοντας 6 τέρματα.

Ήταν βασικό στέλεχος της εθνικής Ελπίδων, η οποία το 1988 αγωνίστηκε στον τελικό του ευρωπαϊκού πρωταθλήματος Ελπίδων, εναντίον της Γαλλίας.

## Καριέρα προπονητή
Ως προπονητής έχει περάσει από τους πάγκους του Κιλκισιακού, του Θερμαϊκού, της Ένωσης Θράκης και της Αναγέννησης Γιαννιτσών, όλες ομάδες Γ' Εθνικής.

## Παραπομπές


## Πηγές
* Η καριέρα του Στέφανου Μπορμπόκη στο national-football-teams
* Το προφίλ του Στέφανου Μπορμπόκη στο transfermarkt

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Περιφέρεια

Μια **περιφέρεια **είναι σχεδόν πάντα μια διοικητική διαίρεση εντός της χώρας ή κράτους. Ο όρος *επαρχία* χρησιμοποιείται από πολλές χώρες, και στις χώρες χωρίς πραγματικές επαρχίες, έχει καταλήξει να σημαίνει "έξω από την πρωτεύουσα".

Ενώ ορισμένες περιφέρειες έχουν παραχθεί τεχνητά από αποικιοκρατικές δυνάμεις, άλλες έχουν σχηματιστεί γύρω από τοπικές ομάδες με τις δικές τους εθνοτικές ταυτότητες. Πολλοί έχουν τις δικές τους εξουσίες ανεξάρτητες από την κεντρική ή ομοσπονδιακή αρχή, ειδικά στον Καναδά. Σε άλλες χώρες, όπως η Κίνα, οι επαρχίες είναι δημιουργία της κεντρικής κυβέρνησης, με πολύ μικρή αυτονομία.

## Περιφέρειες ανά χώρα

## Δείτε επίσης

* Κυβερνήτης
* Περιοχή
* Επαρχιωτισμός
* Ρεζιοναλισμός

## Παραπομπές


## Εξωτερικοί σύνδεσμοι
* 

Κατηγορία:Επαρχίες
Κατηγορία:Είδη διοικητικών διαιρέσεων
Άννα Μεγάλη Κομνηνή Αναχουτλού

Η **Άννα Α΄ Μεγάλη Κομνηνή** (;-1342), επονομαζόμενη και Αναχουτλού, υπήρξε αυτοκράτειρα της Τραπεζούντος από τις 17 Ιουλίου 1341 έως τις 4 Σεπτεμβρίου 1342. Ήταν η μεγαλύτερη κόρη του αυτοκράτορα Αλεξίου Β'.

Η Άννα σε νεαρή ηλικία έγινε μοναχή, όμως το 1341 εγκατέλειψε τον μοναχικό βίο και επαναστάτησε εναντίον της αυτοκράτειρας Ειρήνης Παλαιολογίνας, χήρα του αδελφού της Βασιλείου. Με τη βοήθεια ορισμένων Τραπεζουντίων ευγενών και Λαζών επικράτησε και κατέλαβε την εξουσία.

Λίγες ημέρες αργότερα έφτασε στην Τραπεζούντα ο θείος της Άννας, Μιχαήλ, ο οποίος είχε σταλεί από την Κωνσταντινούπολη για να παντρευτεί την Ειρήνη Παλαιολογίνα και να συμβασιλεύσει μαζί της, όπως η ίδια είχε ζητήσει πριν από την ανατροπή της. Οι οπαδοί της Άννας συνέλαβαν αμέσως και φυλάκισαν τον Μιχαήλ με τον ερχομό του και ταυτόχρονα έστειλαν την Ειρήνη στην Κωνσταντινούπολη.

Ένα χρόνο αργότερα ο γιος του Βασιλείου, Ιωάννης, εξεστράτευσε εναντίον της και με τη βοήθεια των Γενοβέζων την ανέτρεψε. Με διαταγή του Ιωάννη Γ' η Άννα θανατώθηκε με στραγγαλισμό.

## Γενεαλογία

## Παραπομπές σε πηγές


## Πηγές
*Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333. ISBN 960-213-105-5.

Κατηγορία:Αυτοκράτορες της Τραπεζούντας
Κομνηνη Μεγαλη Αννα
Κατηγορία:Δυναστεία Μεγάλων Κομνηνών
Καμίλο Σιενφουέγος

Ο **Καμίλο Σιενφουέγος Γορριαράν** (ισπαν.*Camilo Cienfuegos Gorriarán*, 6 Φεβρουαρίου 1932 – 28 Οκτωβρίου 1959) ήταν Κουβανός επαναστάτης, γιος αναρχικών γονέων. Γεννήθηκε στην Αβάνα. Υπήρξε μία από τις πιο εμβληματικές μορφές της Κουβανικής Επανάστασης μαζί με τον Φιδέλ Κάστρο, τον Τσε Γκεβάρα, τον Ραούλ Κάστρο και τον Χουάν Αλμέιδα μεταξύ άλλων. Ήταν γνωστός σαν «Ο "κομαντάντε" του λαού» και ο «Ήρωας του Γιαγουαχάι (Yaguajay)». Τη νύχτα της 28ης Οκτωβρίου 1959 πέταξε ελαφρύ αεροπλάνο, το οποίο χάθηκε πάνω από τον ωκεανό, ενώ η σορός του Σιενφουέγος δεν βρέθηκε ποτέ.

## Βιβλιογραφία
*(2005) *Camillo Cienfuegos*, Carlos Franqui

## Παραπομπές


## Εξωτερικοί σύνδεσμοι

*https://web.archive.org/web/20111011075523/http://www.cuba.gr/2011/02/camilo-cienfuegos.html
*https://web.archive.org/web/20131114230054/http://guevaristas.net/1967/10/09/camilo-cienfuegos/
*Καμίλο Σιένφουέγος: Ένας διαφορετικός ήρωας , ανακτήθηκε 23/04/2015.

Κατηγορία:Κουβανοί επαναστάτες
Απόθεση (χημεία)

**Απόθεση** ονομάζεται η μετατροπή ενός αερίου απευθείας σε στερεό. Το αντίθετο ονομάζεται **εξάχνωση** (sublimation). Παραδείγματα απόθεσης αποτελούν η συμπύκνωση των υδρατμών απευθείας σε πάγο, η δημιουργία χιονιού στα σύννεφα και η πάχνη στο έδαφος.

## Εξωτερικοί σύνδεσμοι
* 

Κατηγορία:Κατάσταση της ύλης
Βιτόρια

Με το όνομα **Βιτόρια** ή * Βιττόρια* (Vitoria ή Vittoria) φέρονται τρία ιστορικά πρόσωπα, τρεις πόλεις και μια ποδοσφαιρική ομάδα, οι:

* o Αλεσσάντρο Βιτόρια, σπουδαίος γλύπτης της Βενετίας.
* o Φραγκίσκος ντε Βιτόρια, ένας από τους θεμελιωτές "προδρόμους" του Διεθνούς Δικαίου.
* ο Τόμας Λουΐς ντα Βιτόρια, Ισπανός συνθέτης της Αναγέννησης
* η Βιτόρια (Ιταλία), πόλη της Ιταλίας
* η Βιτόρια (Ισπανία), πρωτεύουσα της αυτόνομης κοινότητας της Χώρας των Βάσκων, Ισπανία
* η Βιτόρια (Βραζιλία), πρωτεύουσα της Πολιτείας Εσπιρίτου Σάντου της Βραζιλίας.
* η Εσπόρτε Κλούμπε Βιτόρια, ποδοσφαιρική ομάδα της Βραζιλίας

Κατηγορία:Επώνυμα
Σίμου

Η **Σίμου** είναι κοινότητα της επαρχίας Πάφου στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Μυρτώ Αλικάκη

Η **Μυρτώ Αλικάκη** (Παρίσι, 14 Ιουνίου 1972) είναι Ελληνίδα ηθοποιός. Είναι κυρίως γνωστή για τον πρωταγωνιστικό της ρόλο στη σειρά Αναστασία.

## Βιογραφία
Είναι απόφοιτος της Γαλλικής Φιλολογίας του Αριστοτελείου Πανεπιστημίου Θεσσαλονίκης και της Ανωτέρας Δραματικής Σχολής του Καρόλου Κουν. Υπήρξε παντρεμένη με τον επίσης ηθοποιό Πέτρο Λαγούτη και έχουν αποκτήσει δύο γιούς: τον Δημήτρη που γεννήθηκε το 2002 και τον Γιώργη που γεννήθηκε το 2006. Στην ιδιωτική τηλεόραση έχει εμφανιστεί στις σειρές Έλα να παίξουμε, Ο πρίγκιπας Μιχάλης, Αναστασία, Ανατομία ενός εγκλήματος, Τμήμα Ηθών, Απών, Διπλή αλήθεια, Τα χαμένα γράμματα, Η αίθουσα του θρόνου, Η ζωή μας μια βόλτα, Singles, 10η εντολή, Αν μ' αγαπάς, Πάνω από το νόμο, Υπέροχα πλάσματα, O άγγελός μου ο διάβολός μου, Άγρια Παιδιά, Μαύρα Μεσάνυχτα, Κάρμα, Ο 3ος Νόμος, Βαλς με 12 Θεούς, Ταμάμ, Το Τατουάζ, Ου Φονεύσεις, Αστέρια στην Άμμο, Έτερος Εγώ: Κάθαρσις, Σιωπηλός Δρόμος, Καρτ Ποστάλ και Ήλιος, Μην αρχίζεις τη μουρμούρα, Μαύρο Ρόδο, Τα Νούμερα, Ο Σκαραβαίος, Ταμπού. 

## Προσωπική ζωή
Από το 2002 μέχρι το 2010 υπήρξε παντρεμένη με τον ηθοποιό Πέτρο Λαγούτη  και έχουν αποκτήσει δύο γιούς, τον Δημήτρη (γενν. 2002) και τον Γιώργη (γενν. 2006).

## Εξωτερικοί σύνδεσμοι
*Η Μυρτώ Αλικάκη στο cine.gr
*Η Μυρτώ Αλικάκη στην IMDb 
*Βιογραφικό , επίσημος ιστότοπος της ταινία "Οι Κλέφτες"
*Συνέντευξη στο περιοδικό ΣΙΝΕΜΑ, 31/1/2008
*Συνέντευξη στο cine.gr, 5/12/2007
*Η φιλία μάς κάνει... υπέροχα πλάσματα, TV Έθνος
*Μαύρο Γάλα, ΚΛΙΚ, 5/2000

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Νικουνάου

Η **Νικουνάου** είναι μια χαμηλή κοραλλιογενής νήσος στα Νησιά Γκίλμπερτ και αποτελεί δημοτικό διαμέρισμα της Δημοκρατίας του Κιριμπάτι. Η νήσος αποτελείται από δύο τμήματα (το μεγαλύτερο βρίσκεται στα βορειοδυτικά) που ενώνονται με έναν ισθμό πλάτους περίπου 150 μέτρων.

Υπάρχουν αρκετές εσώκλειστες, υπεραλμυρές λιμνοθάλασσες εντός της νήσου, με έκταση περίπου 0,3 χλμ². Η νήσος περιβάλλεται από έναν στενό περιβάλλοντα ύφαλο. Η βλάστηση στη νήσο Νικουνάου είναι μέτρια πυκνή και αποτελείται κατά το μεγαλύτερο μέρος από κοκοφοίνικες και πανδάνους.

## Παραπομπές


Κατηγορία:Νησιά Γκίλμπερτ
Θανάσης Σαραβάκος

Ο **Θανάσης Σαραβάκος** (18 Ιανουαρίου 1932 - 13 Ιανουαρίου 2009) ήταν διεθνής Έλληνας ποδοσφαιριστής που αγωνιζόταν στον Πανιώνιο.

## Βιογραφικό
Ο **Θανάσης Σαραβάκος** γεννήθηκε το 1932 στο χωριό Κουρτάκι του Άργους και πέρασε φτωχικά παιδικά χρόνια. Ως ποδοσφαιριστής αγωνιζόταν στη θέση του δεξιού εξτρέμ, στην ίδια θέση που διακρίθηκε αργότερα και ο γιος του, επίσης σπουδαίος διεθνής ποδοσφαιριστής, Δημήτρης Σαραβάκος. Ξεκίνησε από το Φοίβο Νέου Κόσμου. Στον Πανιώνιο ήρθε σε ηλικία 17 ετών κι έπαιξε στην πρώτη ομάδα του Πανιώνιου από το 1951 μέχρι τα μέσα της δεκαετίας του '60. Αγωνίστηκε επτά σεζόν στην Α΄ Εθνική, σε 173 αγώνες και πέτυχε 63 γκολ. Είναι ο πέμπτος σκόρερ στην ιστορία του συλλόγου.

Διακρινόταν για την ταχύτητά του και την κοφτή ντρίπλα του. Παρά το μικρό ύψος του, ήταν μόλις 1,60, διεκδικούσε και συχνά κέρδιζε κεφαλιές από αντιπάλους, χάρις στην αλτικότητά του. Ήταν αεικίνητος και γι' αυτό τον αποκαλούσαν "σβούρα". Άλλα παρατσούκλια που είχε ήταν: «ζογκλέρ», «μάγος», «τσίτα» και «μαϊμού». Παρά τα φοβερά προσόντα του, δεν ήταν ατομιστής αλλά πολύ συνεργάσιμος. Έδινε εκπληκτικές πάσες και λέγεται χαρακτηριστικά ότι "περνούσε την μπάλα μέσα την τρύπα της βελόνας". Ως χαρακτήρας ήταν ανοιχτόκαρδος και δεν κρατούσε κακίες.
 
Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδας το 1961, αφού απέκλεισε τον Παναθηναϊκό με 2-1 και τον Ηρακλή με 1-0, για να ηττηθεί στον τελικό από τον Ολυμπιακό.

Το καλοκαίρι του 1965 μετέβη στην Αυστραλία, όπου αγωνίστηκε σε ποδοσφαιρικό σύλλογο του Σίδνεϊ από τις 15 Ιουνίου ως τα τέλη Αυγούστου.
Επίσης, μετά τον Πανιώνιο αγωνίστηκε ερασιτεχνικά στον Π.Σ. Παλαιό Φάληρο ως το 1969.

Όταν σταμάτησε την μπάλα, δεν έφυγε από το σύλλογο που αγωνίστηκε και αγαπούσε όσο την οικογένειά του. Τον υπηρέτησε σε διάφορα πόστα, μεταξύ άλλων και στο προπονητικό τίμ. Ήταν τακτικός στο γήπεδο κι εργάστηκε ως φύλακας στο Δήμο, εργασία από την οποία συνταξιοδοτήθηκ. Ο ομάδα τον τίμησε για την προσφορά του με τον Χρυσό Σταυρό.

Πέθανε στις 13 Ιανουαρίου 2009. Εκτός από το Δημήτρη είχε και μία κόρη. 

## Στην Εθνική
Ο Θανάσης Σαραβάκος ήταν τρεις φορές διεθνής με την Εθνική ομάδα. Η πρώτη φορά ήταν στις 18/10/1962 σε εντός έδρας φιλικό αγώνα με την Αιθιοπία (νικηφόρος με 3-2). Η δεύτερη συμμετοχή του ήταν στις 22/5/1963 σε φιλικό αγώνα με την Πολωνία εκτός έδρας (ήττα 0-4) και η τρίτη και τελευταία στις 23/5/1965 στον εκτός έδρας αγώνα για τα προκριματικά του παγκοσμίου κυπέλλου με τη Σοβιετική Ένωση (ήττα 1-3).

Επίσης, ήταν βασικό μέλος της Εθνικής Ενόπλων που τερμάτισε στην 3η θέση στο Παγκόσμιο Κύπελλο Ποδοσφαίρου Ενόπλων 1953.

## Καριέρα

## Παραπομπές


## Πηγές

* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.

## Εξωτερικοί σύνδεσμοι
* «Με την αυθεντικότητα της αλάνας» , oldfootball.gr, ανακτήθηκε στις 11/03/2016.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Θανάσης Κουρκουβέλας

Ο **Θανάσης Κουρκουβέλας** (Αθήνα, 18 Ιανουαρίου 1940) είναι Έλληνας παλαίμαχος διεθνής τερματοφύλακας που αγωνίστηκε κυρίως στον Πανιώνιο αλλά και στον Ολυμπιακό. Διακρινόταν για τις εκτινάξεις και την ευλυγισία του.

## Καριέρα
Ο Θανάσης Κουρκουβέλας έκανε τα πρώτα του ποδοσφαιρικά βήματα στον Πανιώνιο. Στην ομάδα της Νέας Σμύρνης υπέγραψε και το πρώτο του επαγγελματικό συμβόλαιο. Στον Πανιώνιο παρέμεινε από το 1957, μέχρι και το 1969 έχοντας πραγματοποιήσει με τους κυανέρυθρους περισσότερες από 250 συμμετοχές. Μοναδική εξαίρεση της 12ετής συνεχούς παρουσίας του στην ομάδα της Νέας Σμύρνης αποτέλεσε ο 2ετής δανεισμός του στη Νίκη Βόλου. Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1967, αφού απέκλεισε τον ΟΦΗ με 2-2 και εύνοια στην κλήρωση και τον Πανελευσινιακό με 3-0, για να ηττηθεί στον τελικό από τον ΠΑΟ.

Την αγωνιστική περίοδο 1970-71, ο Θανάσης Κουρκουβέλας αγωνίστηκε στον Ολυμπιακό, με τον οποίο κατάφερε να κατακτήσει ένα Κύπελλο Ελλάδος (1971). Η ομάδα του Πειραιά αποτέλεσε και τον τελευταίο σταθμό της επαγγελματικής του καριέρας.

Μετά το τέλος της ποδοσφαιρικής του καριέρας, ο Θανάσης Κουρκουβέλας εργάστηκε ως προπονητής τερματοφυλάκων των τμημάτων υποδομής του Πανιωνίου και σε άλλες ομάδες της Αθήνας (Άγιος Δημήτριος, ΠΟΨ, Α.Π.Ο. Νέας Σμύρνης κ.ά.).

## Στην Εθνική
Ο Θανάσης Κουρκουβέλας υπήρξε μία φορά διεθνής με την εθνική ομάδα. Ήταν στις 15/02/1967 στον εντός έδρας φιλικό αγώνα με τη Λιβύη (νικηφόρος με 4-0), όταν και πέρασε ως αλλαγή στο β΄ ημίχρονο στη θέση του Τάκη Οικονομόπουλου.

## Τίτλοι
* 1 Κύπελλο Ελλάδας: 1971

## Καριέρα

## Πηγές

* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.
* Αθλητικό άρθρο εφημερίδας "ΤΟ ΒΗΜΑ" 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Κατηγορία:Προπονητές ποδοσφαίρου Πανιωνίου
Ντίνος Φισεντζίδης

Ο **Ντίνος Φισεντζίδης** (Λεμεσός 13 Ιουνίου 1941), είναι παλαίμαχος Κύπριος διεθνής καλαθοσφαιριστής και διοικητικός παράγοντας του ΑΠΟΕΛ.

Ο Ντίνος Φισεντζίδης γεννήθηκε στη Λεμεσό όπου έκανε και τα πρώτα του βήματα στην καλαθόσφαιρα στο Λανίτειο γυμνάσιο. Σπούδασε αρχιτεκτονική στην Αγγλία και παράλληλα με τις σπουδές του ήταν μέλος της ομάδας καλαθοσφαίρισης του πανεπιστημίου του Κεντ κατακτώντας 4 φορές το αντίστοιχο αγγλικό πρωτάθλημα. Ήταν 4 φορές διεθνής με την εθνική Κύπρου.

Αγωνίστηκε στο ΑΠΟΕΛ 23 χρόνια, από το 1957 έως το 1979, και διετέλεσε αρχηγός της ομάδας απο το 1964. Παράλληλα με τη καλαθόσφαιρα είχε αγωνιστεί με το ΑΠΟΕΛ στη πετόσφαιρα και στον στίβο. Μετά το τέλος της αθλητικής του καριέρας ασχολήθηκε με τα διοικητικά του συλλόγου . Διετέλεσε αντιπρόεδρος του ΑΠΟΕΛ το 1983 - 1991 , αναπληρωτής πρόεδρος το 1999-2001 και πρόεδρος το 2001.

Σταματώντας τον αθλητισμό συνέχισε να προσφέρει εώς και σήμερα στον σύλλογο από διοικητικές θέσεις. Διετέλεσε πρόεδρος του ΑΠΟΕΛ τη περίοδο 2000 - 2004 . 

## Τίτλοι
*Πρωταθλήματα Κύπρου : 1976, 1979
*Κύπελλα Κύπρου : 1973, 1979 
*Ασπίδες Κύπρου : 1972, 1976

## Αναφορές


## Πηγές
**ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.

Κατηγορία:Καλαθοσφαιριστές ΑΠΟΕΛ
Κατηγορία:Κύπριοι καλαθοσφαιριστές
Κατηγορία:Κύπριοι πρόεδροι αθλητικών συλλόγων
Νίκος Κόνιαλης

Ο **Νίκος Κόνιαλης** (Λευκωσία 1955-2021) ,ήταν Κύπριος πρώην διεθνής αθλητής της καλαθόσφαιρας και του κλασικού αθλητισμού.

Ξεκίνησε από πολύ μικρή ηλικία στα τμήματα υποδομής του ΑΠΟΕΛ και σε ηλικία 13 ετών , το 1968, αγωνίστηκε για πρώτη σε αγώνα της Α εθνικής κατηγορίας. Καταγόταν από αθλητική οικογένεια , ο πατέρας του Χριστόφορος  ήταν πρωταθλητής στον κλασικό αθλητισμό και τα αδέλφια του Λούης, Άντρος και Αντώνης ήταν συμπαίκτες του στο ΑΠΟΕΛ.

Έγινε 15 φορές διεθνής με την εθνική Κύπρου , πρώτη φορά το 1970 σε ηλικία 15 ετών.

Στον κλασικό αθλητισμό ήταν πανελληνιονίκης και πρωταθλητής Κύπρου στο άλμα επί κοντώ και μέλος της εθνικής Ελλάδος εφήβων.

## Τίτλοι
:**Καλαθόσφαιρα :**
*Πρωταθλήματα Κύπρου : 1976, 1979, 1981
*Κύπελλα Κύπρου : 1973, 1979, 1984, 1986
*Ασπίδες Κύπρου : 1972, 1976, 1986

## Αναφορές


## Πηγές
**ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.

Κατηγορία:Κύπριοι καλαθοσφαιριστές
Κατηγορία:Κύπριοι αθλητές του στίβου
Κατηγορία:Καλαθοσφαιριστές ΑΠΟΕΛ
Enigma

Ο όρος **Enigma** μπορεί να αναφέρεται:

* Στο Enigma (μουσικό σχήμα) του Μισέλ Κρετού
* Στην Enigma (συσκευή), συσκευή κρυπτογράφησης/αποκρυπτογράφησης που χρησιμοποίησαν ιδιαίτερα οι Ναζί κατά τον Β' Παγκόσμιο Πόλεμο.
Χάρης Σολέας

Ο **Χάρης Σολέας** (Μόρφου 1962), είναι πρώην Κύπριος διεθνής καλαθοσφαιριστής.

Γεννήθηκε στη Μόρφου και με την Τουρκική εισβολή του 1974 η οικογένεια του βρέθηκε στη Λεμεσό. Ξεκίνησε τη καλαθόσφαιρα απο τον Διγενη Ακριτα Μόρφου και το 1975 στον Απόλλωνα Λεμεσού , το 1977 - 1979 έπαιξε στον Ολυμπιακό Λευκωσίας . Το 1980 πήγε για ένα χρόνο στον Κεραυνό για να πάρει μετεγγραφή την επόμενη χρονιά για το ΑΠΟΕΛ. Αρχηγός του ΑΠΟΕΛ και της εθνικής Κύπρου στην οποία έπαιξε 106 φορές κατέχοντας το ρεκόρ συμμετοχών. Σταμάτησε τη καλαθοσφαίριση το 1997 και συνέχισε να προσφέρει τις υπηρεσίες του στον σύλλογο από άλλα πόστα και τη θέση του βοηθού προπονητή.

## Τίτλοι
*Πρωταθλήματα Κύπρου : 1995, 1996
*Κύπελλα Κύπρου : 1984, 1986, 1991, 1992, 1993, 1994, 1995, 1996
*Ασπίδες Κύπρου : 1994, 1995

## Πηγές
**ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.

Κατηγορία:Κύπριοι καλαθοσφαιριστές
Κατηγορία:Καλαθοσφαιριστές ΑΠΟΕΛ
Κατηγορία:Καλαθοσφαιριστές Κεραυνού Στροβόλου
Ανδρέας Παμπόρης

Ο **Ανδρέας (Κίκκος) Παμπόρης** (Κερύνεια 1952), είναι πρώην Κύπριος διεθνής αθλητής στη καλαθόσφαιρα και στον στίβο. Πολυαθλητής ασχολήθηκε ταυτόχρονα με τη καλαθοσφαίριση , στίβο, ποδόσφαιρο, και τη κολύμβηση.

Γεννήθηκε στη Κερύνεια και τελείωσε το Σεβέρειο σχολείο Κερύνειας. Ξεκίνησε τη καλαθόσφαιρα από τη γενέτηρά του και την τοπική ΠΑΕΚ με την οποία κατέκτησε 3 συνεχόμενα πρωταθλήματα Κύπρου. Με τον Τούρκικη εισβολή του 1974 βρέθηκε στη Λευκωσία και στον ΑΠΟΕΛ συνεχίζοντας τη μεγάλη του καριέρα κατακτώντας άλλα τρία πρωταθλήματα και 2 κύπελλα Κύπρου. Σταμάτησε τη καλαθόσφαιρα το 1985 και είναι 10 φορές διεθνής με την εθνική Κύπρου.

Με εξίσου μεγάλη επιτυχία ασχολήθηκε και στον κλασικό αθλητικό. Πρωταθλητής σε αγώνες αποστάσεων και μέλος της εθνικής Ελλάδος εφήβων. 4ος βαλκανιονίκης και πανελληνιονίκης στον ανώμαλο δρόμο.

## τίτλοι
:**Καλαθόσφαιρα :**
*Πρωταθλήματα Κύπρου : 
::με την ΠΑΕΚ : 1970, 1971, 1972
::με το ΑΠΟΕΛ : 1976, 1979, 1981
*Κύπελλα Κύπρου : 
::με την ΠΑΕΚ : 1969, 1970, 1971
::με το ΑΠΟΕΛ : 1979, 1984
*Ασπίδες Κύπρου : 
::με το ΑΠΟΕΛ : 1976

## Πηγές
**ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.

Κατηγορία:Κύπριοι καλαθοσφαιριστές
Κατηγορία:Κύπριοι αθλητές του στίβου
Κατηγορία:Καλαθοσφαιριστές ΑΠΟΕΛ
Κατηγορία:Καλαθοσφαιριστές κυπριακών συλλόγων
Μιχαλάκης Ζαμπάς

Ο **Μιχαλάκης (Μιχάλης) Ζαμπάς** (Λεμεσός 5 Μαΐου 1954 - Γερόλακκος 22 Ιουλίου 1974), ήταν Κύπριος πρωταθλητής της επιτραπέζιας αντισφαίρισης, αγνοούμενος της Τούρκικης εισβολής του 1974.

Γιος του Σταύρου από τον Καραβά και της Ειρήνης γεννήθηκε στη Ευρύχου της Λεμεσού και τελείωσε το Παγκύπριο γυμνάσιο αρρένων  Κύκκου με άριστα. Η στρατιωτική του θητεία στη εθνική φρουρά συνέπεσε με την τουρκική εισβολή του 1974 και ενώ υπηρετούσε στα τεθωρακισμένα με τον βαθμό του Ανθυπίλαρχου. Συμμετείχε σε μάχες και έπεσε μαχόμενος στις 22 Ιουλίου 1974 κατά τον βομβαρδισμό του στρατοπέδου της ΕΛΔΥΚ. Στο στρατόπεδο της ΕΛΔΥΚ είχε καταφύγει της προηγούμενη μέρα όταν και χάλασε από μηχανική βλάβη ο τεθωρακισμένο άρμα που υπηρετούσε. Το 2001 με την μέθοδο του DNA αναγνωρίστηκαν τα οστά του και τάφηκε με τιμές ήρωα. 

## Αθλητική του καριέρα
Πρωταθλητής Κύπρου στη επιτραπέζια αντισφαίριση και αθλητής του ΑΠΟΕΛ. 6 συνεχόμενες φορές πρωταθλητής στο ατομικό πρωτάθλημα αντρών, και 6 συνεχόμενες φορές πρωταθλητής εφήβων. Ήταν μέλος της εθνικής ομάδας της Κύπρου και την εκπροσώπησε τελευταία φορά στο παγκόσμιο πρωτάθλημα του 1972.

### Τίτλοι
*Πρωταθλητής αντρών Κύπρου: 1969, 1970, 1971, 1972, 1973, 1974
*Πρωταθλητής εφήβων Κύπρου: 1969, 1970, 1971, 1972, 1973, 1974
*Πρωταθλητής αντρών Κύπρου διασυλλογικό: 1974

## Εξωτερικοί σύνδεσμοι
*μικρό Βιογραφικό του στη ιστοσελίδα The Missing Cypriots 
*Βιογραφικό του στη ιστοσελίδα του Κυπρίου πολιτικού Ουράνιου Ιωαννίδη

## Βιβλιογραφία
**ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.

## Αναφορές


Κατηγορία:ΑΠΟΕΛ
Κατηγορία:Κύπριοι αθλητές της επιτραπέζιας αντισφαίρισης
Κατηγορία:Κύπριοι αγωνιστές
Κατηγορία:Τουρκική εισβολή στην Κύπρο
Ροδώπις

Στην ελληνική μυθολογία με το όνομα **Ροδώπις** (που σημαίνει «η ροδομάγουλη») είναι γνωστή μία πανέμορφη Ελληνίδα σκλάβα. Είχε γεννηθεί στην Ελλάδα, αλλά την είχαν απαγάγει πειρατές και την πούλησαν σκλάβα στην Αίγυπτο. Η ιστορία της, την οποία μας διηγείται ο Στράβων, αποτελεί τον πρωταρχικό πυρήνα του διάσημου παραμυθιού «Σταχτοπούτα»: Το αφεντικό της την εκτιμούσε και μάλιστα της είχε χαρίσει ένα ζευγάρι σανδάλια με πλούσια διακόσμηση. Αλλά ήταν υπναράς και τον περισσότερο καιρό στο σπίτι κοιμόταν, οπότε οι άλλες δούλες που ζήλευαν τη Ρόδωπι την κακομεταχειρίζονταν και της έδιναν να κάνει τις βαρύτερες δουλειές. Μία ημέρα, ενώ η Ροδώπις λουζόταν ή έπλενε ρούχα στο ποτάμι, ένας αετός άρπαξε ένα από τα σανδάλια της, που τα είχε στον ήλιο να στεγνώσουν, και μετά από λίγο το άφησε να πέσει στα πόδια του βασιλιά Ψαμμήτιχου, που βασίλευε εκείνη την εποχή στη Μέμφιδα. Ο Ψαμμήτιχος, εντυπωσιασμένος από την κομψότητα του υποδήματος αυτού και πιστεύοντας ότι ήταν ένα σημάδι από τον θεό Ώρο, ζήτησε από τους ανθρώπους του να βρουν την κάτοχό του, έχοντας την πεποίθηση ότι μόνο σε μια πολύ όμορφη γυναίκα θα ταίριαζε αυτό το πέδιλο. Πραγματικά, βρήκαν τη Ροδώπιν, την παρουσίασαν στον βασιλιά και αυτός την πήρε ως σύζυγό του.

Πολλοί πίστευαν ότι η Ροδώπις ήταν Ελληνίδα από τη Θράκη και ότι αρχικώς ονομαζόταν **Δωρίχα**. Ο Αίσωπος κάνει μία σύντομη αναφορά στην ιστορία της και μάλιστα υποτίθεται ότι την είχε γνωρίσει προσωπικά πριν αυτή φύγει για την Αίγυπτο, και της είχε πει πολλές ιστορίες. Επίσης, ο Ρωμαίος συγγραφέας Κλαύδιος Αιλιανός (*Varia Historia*, ΧΙΙΙ 33) παραθέτει μία εκδοχή της αρχαίας αυτής «Σταχτοπούτας». Η προέλευση της ιστορίας ίσως ανάγεται σε ένα πραγματικό πρόσωπο, την εταίρα Ρόδωπι από τη Θράκη. Η νέα αυτή είχε πάει στην Αίγυπτο ακολουθώντας ως ερωμένη τον Χάραξο, αδελφό της ποιήτριας Σαπφούς, κατά τη βασιλεία του Φαραώ Άμασι (570-536 π.Χ.), δηλαδή υπάρχει χρονική συμφωνία με την εκδοχή της γνωριμίας με τον Αίσωπο.

## Εξωτερικοί σύνδεσμοι
* «Η Αιγυπτία Σταχτοπούτα»
* Μάριος Βερέττας, Μέγα Εταιρικόν, Εκδόσεις Βερέττα www.verettasbooks.gr

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Nikos Litinas, “Strabo’s Sources in the Light of a Tale", στον τόμο: Daniela Dueck, Hugh Lindsay, Sarah Pothecary (επιμ.), *Strabo’s Cultural Geography - The Making of a Kolossourgia.* Cambridge: Cambridge University Press, 2005, σελ. 108-117.

Ροδωπις
Κατηγορία:Αρχαίοι Έλληνες σκλάβοι
Κατηγορία:Λαογραφία στην Ελλάδα
Λούκας Καστρομάν

Ο **Λούκας Μαρτίν Καστρομάν** είναι ένας παλαίμαχος Αργεντινός ποδοσφαιριστής που αγωνιζόταν στο κέντρο και την επίθεση.

## Βιογραφικό
Γεννήθηκε στις 2 Οκτωβρίου του 1980 και ξεκίνησε την επαγγελματική του καριέρα το 1997 από την Βέλες Σάρσφιλντ.Οι εξαιρετικές του εμφανίσεις είχαν ως φυσικό επακόλουθο την μεταγραφή του το 2001 στην Ιταλία και συγκεκριμένα στην Λάτσιο.

Στην ομάδα της Ρώμης έμεινε για δυο σεζόν χωρίς να καταφέρει να δικαιώσει τις προσδοκίες των ιθυνόντων του συλλόγου.Αρχικά παραχωρήθηκε δανεικός στην Ουντινέζε και έπειτα επέστρεψε στην Βέλες. Ήταν μάλιστα ένας από τους βασικούς συντελεστές της ομάδας που οδήγησαν στην κατάκτηση του Πρωταθλήματος Κλαουσούρα το 2005,αναγκάστηκε όμως να αποχωρήσει από την ομάδα λόγω διαφωνιών με τον προπονητή του, Ρικάρδο Λαβόλπε.

Επόμενος σταθμός της καριέρας του ήταν η μεξικάνικη Κλάμπ Αμέρικα όπου όμως δεν κατάφερε να προσαρμοστεί λόγω προβλημάτων συμπεριφοράς και τραυματισμών,με αποτέλεσμα να παραχωρηθεί με την μορφή δανεισμού στην Μπόκα Τζούνιορς. Τελευταίος σταθμός της καριέρας του ήταν η Ρασίνγκ Κλούμπ.

Ο Καστρομάν έχει αγωνιστεί 5 φορές με την Εθνική Αργεντινής το διάστημα 2000-2003.

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Κλουμπ Αμέρικα
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Σέριε Α
Μπάμπης Ιντζόγλου

Ο **Χαράλαμπος (Μπάμπης) Ιντζόγλου** (γεν. την 1η Απριλίου 1949) είναι παλαίμαχος διεθνής Έλληνας αμυντικός ποδοσφαιριστής που αγωνίστηκε κυρίως στον Πανιώνιο και στην ΑΕΚ.

## Βιογραφικό

Ο Μπάμπης Ιντζόγλου γεννήθηκε το 1949. Ως ποδοσφαιριστής αγωνιζόταν στη θέση του δεξιού μπακ. Σπουδαίος διεθνής ποδοσφαιριστής υπήρξε και ο αδερφός του, ο Θανάσης Ιντζόγλου. Έπαιξε στην ομάδα του Πανιώνιου από τα τέλη της δεκαετίας του '60 μέχρι τα μέσα της δεκαετίας του '70. Στη συνέχεια αγωνίστηκε για αρκετά χρόνια στην ΑΕΚ. Διακρινόταν για το στενό μαρκάρισμα των αντιπάλων επιθετικών.

Ήταν μέλος της σπουδαίας ομάδας του Πανιωνίου που κατέκτησε το Βαλκανικό Κύπελλο το 1971 και τερμάτισε στη δεύτερη θέση του πρωταθλήματος 1970-71 πίσω από την ΑΕΚ και μπροστά από τον ΠΑΟ, τότε φιναλίστ του Κυπέλλου Πρωταθλητριών.

Με την ΑΕΚ κατέκτησε δύο συνεχόμενα πρωταθλήματα Α΄ Εθνικής: το 1977-78 και το 1978-79 και το Κύπελλο Ελλάδος το 1978 (νταμπλ). Επίσης, υπήρξε μέλος της ομάδας της ΑΕΚ, που έκανε την καλύτερη ως τώρα πορεία ελληνικής ομάδας στο Κύπελλο ΟΥΕΦΑ φτάνοντας ως τα ημιτελικά, το 1976-77.

Στο τέλος της επαγγελματικής του καριέρας έπαιξε στο Διαγόρα Ρόδου και τον Ιωνικό. Τη σεζόν 1984-85 αγωνίστηκε με τον Α.Σ. Ποντίων Δραπετσώνας στο Εθνικό Ερασιτεχνικό πρωτάθλημα, ενώ τη διετία 1985-1987 ήταν παίκτης-προπονητής στον Πλάτωνα Αθηνών (ΕΠΣΑ).

## Στην Εθνική

Ο Μπάμπης Ιντζόγλου υπήρξε εννέα φορές διεθνής με την εθνική ομάδα. Η πρώτη διεθνής συμμετοχή του ήταν σε ηλικία 20 ετών, στις 4/5/1969, στον ισόπαλο 2-2 εκτός έδρας αγώνα για τα προκριματικά του παγκοσμίου κυπέλλου με την Πορτογαλία. Όμως, ήταν άτυχος, αφού τραυματίστηκε και αντικαταστάθηκε στο 24΄. Η τελευταία διεθνής συμμετοχή του ήταν στις 23/3/1977 στον εκτός έδρας φιλικό αγώνα με την Τσεχοσλοβακία (συντριβή με 0-4), στον οποίο αγωνίστηκε ως το 77΄.

Επίσης, την περίοδο 1968-1973 αγωνίστηκε στην Εθνική Ελπίδων, με την οποία το 1969 κατέκτησε το Βαλκανικό Κύπελλο, ενώ το 1971 έφτασε ως τα προημιτελικά του Ευρωπαϊκού Πρωταθλήματος.

Τέλος τον Απρίλιο του 1968 είχε αγωνιστεί με την Εθνική Νέων στην τελική φάση του αντίστοιχου Ευρωπαϊκού πρωταθλήματος.

## Καριέρα

* ** Σημείωση** : τα στοιχεία προέρχονται από http://www.rsssf.com/tablesg/grkhist.html#81 και από το ψηφιακό αρχείο της εφ. "Αθλητική Ηχώ"

## Τίτλοι - Διακρίσεις

* Βαλκανικό Κύπελλο συλλόγων (1): 1971.
* Βαλκανικό Κύπελλο Ελπίδων (1): 1969.
* Πρωταθλήματα Α΄ Εθνικής (2): 1977-78, 1978-79.
* Κύπελλο Ελλάδος (1): 1978 (νταμπλ).

* Κύπελλο ΟΥΕΦΑ ημιτελικά: 1976-77.
* 2η θέση Α΄ Εθνικής: 1970-71.

## Παραπομπές


## Πηγές
* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Ζαφείρης Κάκκαρης

Ο **Ζαφείρης Κάκκαρης** (γεν. 1951) είναι πρώην διεθνής Έλληνας τερματοφύλακας που αγωνιζόταν στον Πανιώνιο.

## Βιογραφικό

Ο Ζαφείρης Κάκκαρης ξεκίνησε την αγωνιστική του σταδιοδρομία από τον Αργοναύτη Χατζηκυριάκειου. Ως τερματοφύλακας διακρινόταν για την αλτικότητά του και τις εκτινάξεις του. Έπαιξε στην ομάδα του Πανιώνιου από τη σεζόν 1971-72 μέχρι το 1981 - 82. Την τελευταία αυτή περίοδο τραυματίσθηκε σοβαρότατα και χρειάσθηκε να μεταβεί στο εξωτερικό για θεραπεία. Στη συνέχεια αγωνίστηκε στη Β΄ Εθνική κατηγορία με τον Αιολικό Μυτιλήνης (2 σεζόν) και το Λεβαδειακό (1 χρονιά), εκτός από το 1983-84 που επανήλθε στον Πανιώνιο, τη χρονιά του δεύτερου μπαράζ. Τερμάτισε την αγωνιστική του καριέρα στο Φωστήρα Ταύρου και τη Δ΄ Εθνική, το 1988.

Ήταν μέλος της ομάδας του Πανιωνίου που κατέκτησε το Κύπελλο Ελλάδος το 1979, για πρώτη φορά στην ιστορία του. Αφού απέκλεισε τον Άρη Θεσσαλονίκης με 2-5, 5-1 και τον Ολυμπιακό με 2-1, 2-3 (με το εκτός έδρας γκολ), νίκησε στον τελικό την ΑΕΚ με 3-1.

## Στην Εθνική

Ο Ζαφείρης Κάκκαρης ήταν έξι φορές διεθνής με την εθνική ομάδα. Η πρώτη φορά ήταν στις 26/10/1977 στον ισόπαλο 0-0 εκτός έδρας αγώνα με τη Βουλγαρία για το Βαλκανικό Κύπελλο. Αγωνίστηκε σε ένα ακόμα ματς για την ίδια διοργάνωση και οι άλλες τέσσερις συμμετοχές του ήταν σε φιλικά της εθνικής ομάδας το 1978.

Η τελευταία συμμετοχή του ήταν στις 5/4/1978 στον εκτός έδρας φιλικό αγώνα με την Πολωνία (ήττα 2-5).

Επίσης, υπήρξε διεθνής με την Εθνική νέων το 1969 και με την Εθνική ελπίδων το 1972 σε αγώνα με την Κύπρο στις 22 Μαρτίου.

## Καριέρα

* ** Σημείωση** : τα στοιχεία προέρχονται από:
** http://www.rsssf.com/tablesg/grkhist.html#81
** http://www.rsssf.com/tablesg/grk84.html

## Τίτλοι

* Κύπελλο Ελλάδος (1): 1979.

## Παραπομπές


## Πηγές

* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.
* Ψηφιακό αρχείο της εφ. "Αθλητική Ηχώ".

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αιολικού Μυτιλήνης
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Βόσνιοι

*Αν αναζητείτε πληροφορίες για τους Βόσνιους μουσουλμάνους πατήστε [[Βόσνιοι Μουσουλμάνοι|εδώ]]*
thumb|250px|right|Κατανομή των λαών στη Βοσνία-Ερζεγοβίνη (2013)
Οι **Βόσνιοι** (βοσνιακά *[[Λατινικό αλφάβητο|λατινική γραφή]]: Bosanci, [[Κυριλλικό αλφάβητο|κυριλλική γραφή]]: Босанци*, αγγλικά: *Bosnians*) ονομάζονται όλοι όσοι έχουν υπηκοότητα του κράτους της Βοσνίας και Ερζεγοβίνης, ανεξαρτήτως εθνότητας και καταγωγής. Το όνομα συμπεριλαμβάνει τους Μποσνιάκους, τους Σέρβους, τους Κροάτες και τις υπόλοιπες μειονότητες της χώρας.

## Εξωτερικοί σύνδεσμοι
* http://www4.wittenberg.edu/academics/courses-05fa/honors.html 


Κατηγορία:Νότιοι Σλάβοι
Κατηγορία:Έθνη της πρώην Γιουγκοσλαβίας
Νίκος Χαλκίδης

Ο **Νίκος Χαλκίδης** είναι παλαίμαχος διεθνής Έλληνας αμυντικός ποδοσφαιριστής, γεννημένος στις 7 Απριλίου 1960.

Αγωνίστηκε κατά το μεγαλύτερο μέρος της ποδοσφαιρικής του καριέρας με τη φανέλα του Πανιωνίου. Σημείωσε 298 συμμετοχές και 2 τέρματα στο πρωτάθλημα της Α΄ Εθνικής κατηγορίας με τις φανέλες του Πανιωνίου και του Εθνικού Πειραιώς. Διακρινόταν για την ταχύτητά του και την μαχητικότητά του.

## Βιογραφικό
Ο Νίκος Χαλκίδης αγωνιζόταν στη θέση του κεντρικού αμυντικού και του λίμπερο. Έπαιξε στην ομάδα του Πανιώνιου από το 1977 ως ημιεπαγγελματίας κι από το καλοκαίρι του 1978 ως το Δεκέμβριο του 1988 ως επαγγελματίας.

Ήταν μέλος της ομάδας του Πανιωνίου που κατέκτησε το Κύπελλο Ελλάδος του 1979, για πρώτη φορά στην ιστορία του. Μετείχε στην ομάδα που έπαιξε δύο συνεχόμενες σεζόν (1983 και 1984) σε αγώνα μπαράζ για τη σωτηρία της, αλλά και στην αναγεννημένη ομάδα της πενταετίας 1984-1989, που τερμάτισε δυο φορές στην πρώτη πεντάδα του πρωταθλήματος εξασφαλίζοντας μια θέση στο Κύπελλο ΟΥΕΦΑ το 1988. Επίσης, έφτασε ως τα ημιτελικά του Κυπέλλου το 1988, όπου αποκλείστηκε από τον ΠΑΟ με σκορ: 1-3, 1-0. Στην ιστορία έμεινε το σουτ με ανάποδο ψαλίδι που επιχείρησε στο τελευταίο λεπτό του δεύτερου αγώνα στη Νέα Σμύρνη, στο γάμα της εστίας του Παναθηναϊκού. Όλη η κερκίδα ετοιμάστηκε να πανηγυρίσει το γκολ που θα έδινε την πρόκριση αλλά απέκρουσε ο Νίκος Σαργκάνης με εκπληκτική εκτίναξη, μία από τις καλύτερες της καριέρας του.

Το Δεκέμβριο του 1988 αποχώρησε πικραμένος από τον Πανιώνιο, στην ουσία οδηγήθηκε στην αποχώρηση από τη νέα διοίκηση. Ακολούθως αγωνίστηκε στον Εθνικό Πειραιώς.

## Στην Εθνική

Ο Νίκος Χαλκίδης υπήρξε μία φορά διεθνής με την εθνική ομάδα. Αγωνίστηκε στο εντός έδρας φιλικό παιχνίδι με τη Σοβιετική Ένωση (σκορ 0-2) στις 10/3/1982, όταν μπήκε ως αλλαγή στο 75΄.

Επίσης, υπήρξε παίκτης της Εθνικής Ελπίδων.

## Καριέρα

## Τίτλοι

* Κύπελλο Ελλάδος (1): 1979.

## Παραπομπές


## Πηγές

* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.
* "Νίκος Χαλκίδης: Γεννημένος μαχητής", Πανιώνιος Κόσμος, φ. 17 (25/4/2009), σελ. 14.
* http://dewapokeronline99.com/

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Αμυντικοί ποδοσφαιριστές
Πείραμα του Γκρίφιθ

thumb|450px|right|Σχηματική απεικόνιση του πειράματος του Γκρίφιθ
Το **πείραμα του Γκρίφιθ**, που διεξήχθη το 1928, από τον Φρέντερικ Γκρίφιθ, ήταν ένα από τα πρώτα πειράματα που απέδειξαν ότι τα βακτήρια έχουν τη δυνατότητα μεταφοράς γενετικών πληροφοριών μέσω μιας διαδικασίας που είναι γνωστή σαν μεταμόρφωση.

Ο Γκρίφιθ χρησιμοποίησε δύο στελέχη *[[πνευμονιόκοκκος|πνευμονιόκοκκου]]* (που προσβάλλει τα ποντίκια), το στέλεχος III-S (λείο) και το II-R (αδρό). Το στέλεχος III-S είναι καλυμμένο με μία κάψουλα από πολυσακχαρίτη που το προστατεύει από το ανοσοποιητικό σύστημα του ξενιστή, με αποτέλεσμα το θάνατό του τελευταίου, ενώ το II-R δε διαθέτει την προστατευτική κάψουλα και εξουδετερώνεται από το ανοσοποιητικό σύστημα του ξενιστή.

Στο πείραμα αυτό, τα λεία βακτήρια θανατώθηκαν με τη χρήση υψηλής θερμοκρασίας, και τα υπολλείματά τους αναμείχθηκαν με αδρά βακτήρια.  Αν και κανένα από τα δύο βακτήρια δε μπορούσε από μόνό του να θανατώσει τα ποντίκια, ο συνδυασμός τους το κατόρθωσε. Ο Γκρίφιθ είχε ακόμη τη δυνατότητα να απομονώσει ζωντανά στελέχη και των δύο τύπων βακτηρίων *πνευμονιόκοκκου* από το αίμα των νεκρών ποντικιών. Το συμπέρασμα του ήταν ότι το στέλεχος II-R είχε μετασχηματιστεί σε θανατηφόρο III-S μέσω μιας "αρχής μεταμόρφωσης" που ήταν κατά κάποιο τρόπο μέρος του νεκρών βακτηρίων τύπου III-S.

Σήμερα γνωρίζουμε ότι η "αρχή μεταμόρφωσης" που παρατήρησε ο Γκρίφιθ ήταν το DNA του στελέχους III-S. Αν και τα βακτήρια είχαν θανατωθεί, το DNA τους επιβίωσε κατά την έκθεση τους στην υψηλή θερμοκρασία και απορροφήθηκε από το στέλεχος II-R. Το DNA των III-S περιέχει τα γονίδια για το σχηματισμό της προστατευτικής κάψουλας. Εξοπλισμένα πια με αυτό το γονίδιο, τα αδρά βακτήρια ήταν πλέον προστατευμένα από το ανοσοποιητικό σύστημα του ξενιστή και μπορούσαν να τον σκοτώσουν. Η ακριβής φύση της αρχής μεταμόρφωσης(DNA) εξακριβώθηκε στα πειράματα των Άβερι, ΜακΛόιντ, ΜακΚάρτι και Χέρσεϊ και Τσέις.

## Δείτε επίσης
*Γενετική
*Φρέντερικ Γκρίφιθ
*Πείραμα των Άβερι, ΜακΛόιντ και ΜακΚάρτι
*Πείραμα των Χέρσεϊ και Τσέις

## Παραπομπές


## Πηγές
*
::(Αναφέρει το πρωτότυπο πείραμα του Γκρίφιθ. πρωτότυπο άρθρο and ανατύπωση για την 35η επέτειο διαθέσιμη.'')
*  854  σελίδες  ISBN 0-7637-1511-5.

Γκριφιθ
Κατηγορία:Επιστημονικά πειράματα